Printre curajoasele vedete înscrise la actuala ediția a competiției ”Splash! Vedete la apă!”, de la Antena 1, se numără și Daniela Gyorfi. Cu greu a acceptat marea provocare, având în vedere că nici măcar nu știe să înoate, conform dezvăluirilor ei, exclusiv pentru Playech Știri. Ne-a mai spus și ce măsuri a luat, ca să nu-și distrugă implantul mamar, în timpul săriturilor de la trambulină, după necazul suferit de Vica Blochina, la aceeași competiție.
Vă mai amintiți de cazul fostei balerine Vica Blochina, care a fost la un pas să-și spargă silicoanele, în urma impactului cu apa, în timpul unei sărituri complicate de la trambulină? Daniela Gyorfi, solista care a recunoscut că și-a schimbat de trei ori implantul mamar, a luat aminte la necazul Vicăi, astfel că a decis ca, la actuala ediție Spash!, unde este concurentă, să nu se aventureze prea mult, pentru a nu păți la fel:
”Trebuie să vă spun că eu nu știu să înot absolut deloc, a fost mai mult o provocare, am mai fost chemată și acum câteva ediții. Nu vă gândiți că mă arunc de la trambulina de 10 sau sau de la cea de 5 metri, ca să pățesc ceva cu bustul.
Dacă mă arunc de la 1 sau de la 3 metri pup pământul! Sunt și cu colac de salvare și cu pluta, vai de viața mea! E mai mult, așa, ca să văd dacă pot face și eu față situației, mai mult așa din ambiție”, ne-a spus Daniela Gyorfi, exclusiv pentru Playtech Știri.
Printre numele celebre din acest sezon al concursului ”Spash! Vedete la apă” 2024, de la Antena 1, se mai află și Dani Oțil, Andreea Antonescu, Marian Drăgulescu, Ilona Brezoianu, Ristei, George Tănase, Bella Santiago și Jean de la Craiova.
Competiția se anunță a fi una acerbă, pentru că fiecare concurent va trebui să-și demonstreze curajul și rezistența fizică. Ei se vor antrena, alături de instructori, în cadrul Complexului Sportiv de Natație Otopeni. Vor face salturi spectaculoase de la platformele de 3, 5, 7 şi 10 metri.
În acest sezon 2024, au fost desemnați trei prezentatori. Este vorba despre Răzvan Fodor, Ramona Olaru și Anamaria Ionescu, show-ul TV urmând a avea premiera în curând, la Antena 1. Răzvan Fodor a declarat:
”Mă bucur foarte tare să am alături atâția oameni curajoși, care au îmbrățișat provocarea Splash! Vedete la apă, mai ales că, alături de mulți dintre ei, am avut ocazia să lucrez și în alte proiecte din cadrul trustului. Se anunță un sezon incitant, plin de provocări și cu multă distracție!”.
Iată ce spune și Ramona Olaru despre acest show:
”Sezonul este unul spectaculos, plin de energie, cu atât mai mult cu cât participanții sunt parte dintre proiectele Antena 1! Așadar, pregătiți-vă să vedeți!”.